pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สาธิตเผย กลุ่มคนไทยกลับบ้านที่เข้าเกณฑ์สอบสวนโรค 5 ราย แพทย์อนุญาตให้กลับอาคารรับรอง ฐานทัพเรือสัตหีบ
วันอาทิตย์ที่ 9 กุมภาพันธ์ 2563
สาธิตเผย กลุ่มคนไทยกลับบ้านที่เข้าเกณฑ์สอบสวนโรค 5 ราย แพทย์อนุญาตให้กลับอาคารรับรอง ฐานทัพเรือสัตหีบ
รัฐมนตรีช่วยว่าการกระทรวงสาธารณสุข เยี่ยมคนไทยกลับบ้านที่อาคารรับรองฐานทัพเรือสัตหีบ และเผยอาการผู้ป่วยยืนยันติดเชื้อไวรัสโคโรนาสายพันธุ์ใหม่ 2019 ที่โรงพยาบาลชลบุรี อาการทั่วไปปกติ แพทย์ผู้เชี่ยวชาญดูแลใกล้ชิด ด้านผู้ที่เข้าเกณฑ์สอบสวนโรค 5 ราย ไ
สาธิตเผย กลุ่มคนไทยกลับบ้านที่เข้าเกณฑ์สอบสวนโรค 5 ราย แพทย์อนุญาตให้กลับอาคารรับรอง ฐานทัพเรือสัตหีบ
รัฐมนตรีช่วยว่าการกระทรวงสาธารณสุข เยี่ยมคนไทยกลับบ้านที่อาคารรับรองฐานทัพเรือสัตหีบ และเผยอาการผู้ป่วยยืนยันติดเชื้อไวรัสโคโรนาสายพันธุ์ใหม่ 2019 ที่โรงพยาบาลชลบุรี อาการทั่วไปปกติ แพทย์ผู้เชี่ยวชาญดูแลใกล้ชิด ด้านผู้ที่เข้าเกณฑ์สอบสวนโรค 5 ราย ไม่มีไข้ แพทย์อนุญาตให้ออกจากโรงพยาบาล พร้อมเฝ้าระวังต่อเนื่องที่อาคารรับรอง และมอบอุปกรณ์กีฬา เพื่อออกกําลังกายผ่อนคลาย ลดกังวลให้กลุ่มคนไทยกลับบ้าน
วันนี้ (9 กุมภาพันธ์ 2563) ที่สโมสรโรงพยาบาลอาภากรเกียรติวงศ์ จ.ชลบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย พล.ร.ท.ประชาชาติ ศิริสวัสดิ์ โฆษกกองทัพเรือ พล.ร.ต.เกิดศักดิ์ วีระโยธิน และนายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุขภาพที่ 6 ให้สัมภาษณ์ความคืบหน้าคนไทยที่กลับจากอู่ฮั่น ว่า เมื่อค่ําวานนี้ (8 กุมภาพันธ์ 2563) ผู้ป่วยยืนยันติดเชื้อไวรัสโคโรนาสายพันธุ์ใหม่ 2019 ในกลุ่มคนไทยกลับบ้าน จํานวน 1 ราย นอนพักในห้องแยกในโรงพยาบาลชลบุรี อาการทั่วไปปกติ ส่วนอีก 5 ราย ที่เข้าเกณฑ์ตามนิยามในโรงพยาบาลสมเด็จพระนางเจ้าสิริกิติ์และโรงพยาบาลสัตหีบ กม. 10 อาการปกติ ไม่มีไข้ รับประทานอาหารได้ ผลตรวจทางห้องปฏิบัติการไม่พบเชื้อ แพทย์เตรียมส่งเฝ้าระวังต่อเนื่องที่เรือนรับรองหลังใหม่ ส่วนอีก 132 คน ในอาคารรับรองฐานทัพเรือทั้งหมด อาการปกติ ไม่มีไข้ รับประทานอาหารได้
ทั้งนี้ กระทรวงสาธารณสุข ยังคงดูแลด้านสภาพจิตใจอย่างต่อเนื่อง ซึ่งสภาพจิตใจของผู้อยู่ในอาคารเรือนรับรองปกติดี และเตรียมจัดบริการด้านสันทนาการ โดยจะมอบอุปกรณ์กีฬา อาทิ ชุดอุปกรณ์แบดมินตัน เพื่อผ่อนคลายลดความกังวล และเตรียมการสํารวจเส้นทางและจุดหมายปลายทางที่จะกลับบ้าน ซึ่งจะปล่อยตัวกลับบ้านหลังครบกําหนด โดยกระทรวงสาธารณสุขร่วมกับฐานทัพเรือในการจัดบริการรถรับ-ส่ง ให้ถึงจุดหมายตามความต้องการของคนไทยกลับบ้านอย่างปลอดภัยที่สุด
“ในวันนี้ได้มอบอุปกรณ์กีฬา เพื่อให้คนไทยที่อยู่ในเรือนรับรองได้ผ่อนคลาย ลดความกังวล และที่สําคัญได้ออกกําลังกาย เพื่อสร้างเสริมสุขภาพให้ร่างกายแข็งแรง” ดร.สาธิตกล่าว
********************9 กุมภาพันธ์ 2563
รัฐบาลไทย-ข่าวทำเนียบรัฐบาล-รมว.สธ. มั่นใจทีมแพทย์พร้อมดูแลประชาชนที่มาร่วมงานพระราชพิธีถวายพระเพลิงพระบรมศพ
วันศุกร์ที่ 20 ตุลาคม 2560
รมว.สธ. มั่นใจทีมแพทย์พร้อมดูแลประชาชนที่มาร่วมงานพระราชพิธีถวายพระเพลิงพระบรมศพ
รัฐมนตรีว่าการกระทรวงสาธารณสุขเผยทีมแพทย์ทุกภาคส่วนพร้อมให้การดูแลประชาชนที่มาร่วมงานพระราชพิธีถวายพระเพลิงพระบรมศพ
รัฐมนตรีว่าการกระทรวงสาธารณสุขเผยทีมแพทย์ทุกภาคส่วนพร้อมให้การดูแลประชาชนที่มาร่วมงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร อย่างเต็มที่ ครอบคลุมพื้นที่ทุกระดับจนถึงระดับตําบล
วันนี้ (20 ตุลาคม 2560) ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า รัฐบาล และนายกรัฐมนตรี  ให้ความสําคัญกับการจัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ต้องสมพระเกียรติยศ เพื่อให้พระองค์ท่านอยู่ในใจพสกนิกรตลอดไป โดยด้านการแพทย์ ได้มีการประชุมร่วมกับฝ่ายความมั่นคงทุกวัน เพื่อปรับเปลี่ยนการดําเนินงานให้เหมาะสมตามสถานการณ์ที่เกิดขึ้น โดยมีทีมแพทย์จากหลายส่วนทั้งแพทย์หลวง ทหารบก ทหารอากาศ ทหารเรือ กทม. กระทรวงสาธารณสุข โรงพยาบาลเอกชน แพทย์สภา โรงเรียนแพทย์ มูลนิธิต่างๆ ร่วมมือร่วมใจกันปฏิบัติงาน เพื่อให้งานพระราชพิธีฯ สําเร็จลุล่วงด้วยดี ประชาชนมั่นใจได้ว่าจะได้รับการดูแลด้านการแพทย์อย่างเต็มที่
นายแพทย์เจษฎา โชคดํารงสุข ปลัดกระทรวงสาธารณสุข กล่าวว่า ในช่วงพระราชพิธีฯ กระทรวงสาธารณสุขได้เตรียมพร้อมบริการทางการแพทย์และสาธารณสุขทุกด้าน มอบให้ผู้ตรวจราชการกระทรวงสาธารณสุข นายแพทย์สาธารณสุขจังหวัด ผู้อํานวยการโรงพยาบาลทั่วประเทศอยู่ในที่ตั้ง พร้อมจัดบริการดูแลประชาชนที่มาถวายดอกไม้จันทน์ครอบคลุมพื้นที่ทุกระดับจนถึงระดับตําบล
“ในช่วงสัปดาห์นี้เป็นสัปดาห์ที่ประชาชนเศร้าเสียใจ อาลัย ได้เตรียมจิตแพทย์ ทีมดูแลด้านสุขภาพจิต หรือMCATT เฝ้าดูแลสุขภาพจิตประชาชน รวมทั้งมีระบบให้คําปรึกษาทางสายด่วนกรมสุขภาพจิต 1323 อยากจะขอให้ประชาชนเปลี่ยนความเศร้าเป็นพลังทําความดี เพื่อในหลวงของเรา” นายแพทย์เจษฎากล่าว
******************************   20 ตุลาคม 2560
รัฐบาลไทย-ข่าวทำเนียบรัฐบาล-ก.อุตสาหกรรม ลงพื้นที่เยี่ยมชมโรงงานช่างหนูเมืองพิจิตร พร้อมมอบเงินกองทุนพัฒนาเอสเอ็มอีตามแนวประชารัฐ
วันจันทร์ที่ 11 มิถุนายน 2561
ก.อุตสาหกรรม ลงพื้นที่เยี่ยมชมโรงงานช่างหนูเมืองพิจิตร พร้อมมอบเงินกองทุนพัฒนาเอสเอ็มอีตามแนวประชารัฐ
ก.อุตสาหกรรม ลงพื้นที่เยี่ยมชมโรงงานช่างหนูเมืองพิจิตร พร้อมมอบเงินกองทุนพัฒนาเอสเอ็มอีตามแนวประชารัฐ
ก.อุตสาหกรรม ลงพื้นที่เยี่ยมชมโรงงานช่างหนูเมืองพิจิตร พร้อมมอบเงินกองทุนพัฒนาเอสเอ็มอีตามแนวประชารัฐ
วันนี้ (10 มิถุนายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นางสาวนิสากร จึงเจริญธรรม รองปลัดกระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม นายจุลพงษ์ ทวีศรี ผู้ตรวจราชการกระทรวงอุตสาหกรรม และคณะผู้บริหารกระทรวงอุตสาหกรรม ลงพื้นที่ตรวจเยี่ยมบริษัท ออเกอะ ไทย จํากัด (โรงงานช่างหนูเมืองพิจิตร) ผู้ผลิตเครื่องสูบน้ําบาดาล พร้อมมอบเงินกองทุนพัฒนาเอสเอ็มอี ตามแนวประชารัฐ เพื่อต่อยอดในการพัฒนาผลิตรถจักรยานไฟฟ้า จํานวน 5 ล้านบาท โดยมีนายอุดม รีเรียง ประธานกรรมการ โรงงานช่างหนูเมืองพิจิตร ให้การต้อนรับ ณ ตําบลท่าฬ่อ อําเภอเมือง จังหวัดพิจิตร
บริษัท ออเกอะ ไทย ประกอบกิจการดัดแปลงจักรยานหรือจักรยานยนต์ ประกอบรถปั้นจั่น เช้นรถเจาะและตอกเสาเข็ม ผลิตและประกอบ ดัดแปลง ซ่อมแซมเครื่องสูบน้ํา โดยบริษัทได้เริ่มดําเนินการเปิดร้านซ่อมอุปกรณ์ไฟฟ้าอิเล็คทรอนิคส์ และคิดริเริ่มรถตอกเสาเข็มไฮดรอลิครายแรกของประเทศไทย ต่อมาประเทศไทยเริ่มมี พ.ร.บ.ก่อสร้างเกี่ยวกับสิ่งแวดล้อมจึงได้พัฒนารถเจาะเสาเข็มควบคู่กับรถตอกเสาเข็มภายใต้แบรนด์ HNU และได้รับการจดสิทธิบัตรเป็นของคนไทย และพัฒนาปรับปรุงแบรนด์ HNU ให้มีประสิทธิมากยิ่งขึ้น ทั้งนี้ ผลิตภัณฑ์ ปั้มสูบน้ําบาดาลยินดีเทอร์ไบร์ โรงงานช่างหนูเมืองพิจิตร ยังได้รับรางวัลเป็นผลิตภัณฑ์ยอดเยี่ยมของประเทศไทย Premium Products of Thailand ประจําปี 2558 และได้เข้ารับอบรมการบริหารการผลิตและจัดทําระบบ ISO 9001-9002 ของศูนย์ส่งเสริมอุตสาหกรรมภาคที่ 3 โดยกรมส่งเสริมอุตสาหกรรมอีกด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับคณะผู้แทนธนาคารโลก
วันพุธที่ 2 ตุลาคม 2562
รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับคณะผู้แทนธนาคารโลก
รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับคณะผู้แทนธนาคารโลก พร้อมหารือเกี่ยวกับกรอบความร่วมมือการพัฒนาประเทศสําหรับประเทศไทย ปี พ.ศ. 2562 - 2565 และแนวทางการดําเนินความร่วมมือร่วมกันในอนาคต
รมว.ทส. ให้การต้อนรับคณะผู้แทนธนาคารโลก
วันนี้ (๓๐กันยายน ๒๕๖๒) เวลา ๑๑.๐๐น. ณ ห้องรับรอง ชั้น ๒๐รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) พร้อมด้วย เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม (นายธเนศพล ธนบุณยวัฒน์) อธิบดีกรมควบคุมมลพิษ (นายประลอง ดํารงไทย) และ ผู้อํานวยการองค์การบริหารจัดการก๊าซเรือนกระจก (องค์การมหาชน) (นางประเสริฐสุข จามรมาน) ให้การต้อนรับผู้แทนธนาคารโลกMS. Birgit Hansl, Country Manager for Thailand East Asia and Pacific Region และคณะเข้าเยี่ยมคารวะรวมทั้งหารือเกี่ยวกับกรอบความร่วมมือการพัฒนาประเทศสําหรับประเทศไทย ปี พ.ศ. 2562 - 2565 และแนวทางการดําเนินความร่วมมือร่วมกันในอนาคตโดย รมว.ทส. ได้กล่าวถึงนโยบายของรัฐบาลและกระทรวงทรัพยากรธรรมชาติและสิ่งแวดล้อม ที่เน้นการดําเนินงานด้านสิ่งแวดล้อมที่สําคัญเร่งด่วน ๒ ประเด็น คือ
(๑) การจัดการขยะ/ขยะทะเล ซึ่งกําลังเป็นปัญหาสําคัญทั้งในภูมิภาคและระดับโลก โดยประเทศไทยในฐานะประธานอาเซียนปี พ.ศ. ๒๕๖๒ ได้เป็นผู้นําในการจัดทําปฏิญญากรุงเทพฯ ว่าด้วยการต่อต้านขยะทะเลในภูมิภาคอาเซียนและกรอบปฏิบัติการอาเซียนว่าด้วยขยะทะเล เพื่อแก้ไขปัญหาขยะทะเลในภูมิภาคอาเซียน ทั้งนี้ เห็นว่าการใช้เทคโนโลยี รวมถึงทักษะความรู้ (know - how) ร่วมกับความร่วมมือจากภาคเอกชน และประชาชน จะช่วยลดการใช้ถุงพลาสติก และอยู่ระหว่างการรณรงค์การสร้างการมีส่วนร่วมของประชาชนในการลดการใช้ถุงพลาสติก อาทิ มาตรการเลิกแจกถุงพลาสติกใน ๔๓ ห้างสรรพสินค้า ตั้งแต่วันที่ ๑ มกราคม ๒๕๖๓ การเลิกใช้พลาสติกแบบใช้ครั้งเดียว (Single-Use Plastic) ตลอดจนการปรับเปลี่ยนวิถีชีวิตการใช้ถุงพลาสติกในชีวิตประจําวันรวมถึงการสร้างความตระหนักเรื่องสิ่งแวดล้อมให้กับเยาวชนรุ่นใหม่ที่จะช่วยลดการใช้ถุงพลาสติกในรุ่นต่อไป
(๒) การจัดการการเปลี่ยนแปลงสภาพภูมิอากาศ ซึ่งถูกหยิบยกเป็นประเด็นหารือสําคัญในเวทีระดับโลกในการประชุม UN Climate Action Summit 2019 ณ เมืองนิวยอร์ก สหรัฐอเมริกา ประเทศไทยโดยนายกรัฐมนตรีในฐานะประธานอาเซียนได้กล่าวแถลงการณ์ร่วมอาเซียนว่าด้วยการเปลี่ยนแปลงสภาพภูมิอากาศเพื่อแสดงจุดยืนร่วมกันของประเทศสมาชิกอาเซียนในการสนับสนุนการดําเนินงานด้านการเปลี่ยนแปลงสภาพภูมิอากาศ ทั้งนี้ ธนาคารโลกแสดงความยินดีกับความสําเร็จในการจัดทําปฏิญญากรุงเทพฯ รวมทั้งการเป็นประธานคณะทํางานอาเซียนด้านสิ่งแวดล้อมทางทะเลและชายฝั่งของประเทศไทย ในระหว่างปี พ.ศ. ๒๕๖๓-๒๕๖๕ เพื่อสานต่อการดําเนินงานในการจัดการขยะทะเลให้เป็นรูปธรรมต่อไป โดยพร้อมที่จะสนับสนุนการดําเนินงานตามนโยบายของรัฐบาลไทยและประเทศสมาชิกอาเซียนในการจัดการขยะ/ขยะทะเล รวมถึงการเติบโตที่เป็นมิตรกับสิ่งแวดล้อม (Green Growth) และส่งเสริมการสร้างขีดความสามารถในการใช้เทคโนโลยีที่เกี่ยวข้องเพื่อแก้ไขปัญหาการเปลี่ยนแปลงสภาพภูมิอากาศ โดยการมีส่วนร่วมของภาคประชาชนและภาคเอกชนจะเป็นส่วนสําคัญในการช่วยผลักดันให้การดําเนินงานประสบผลสําเร็จได้อย่างยั่งยืน
รัฐบาลไทย-ข่าวทำเนียบรัฐบาล-พม. ร่วมประชุมรัฐมนตรีอาเซียนด้านสวัสดิการสังคมและการพัฒนา ครั้งที่ 10 ณ สปป. ลาว
วันจันทร์ที่ 25 พฤศจิกายน 2562
พม. ร่วมประชุมรัฐมนตรีอาเซียนด้านสวัสดิการสังคมและการพัฒนา ครั้งที่ 10 ณ สปป. ลาว
พม. ร่วมประชุมรัฐมนตรีอาเซียนด้านสวัสดิการสังคมและการพัฒนา ครั้งที่ 10 ณ สปป. ลาว
เมื่อวันที่ 21 พ.ย. 62 เวลา 09.00 น. ตามเวลาท้องถิ่น ณ โรงแรมดอนจันพาเลซ นครหลวงเวียงจันทน์ สาธารณรัฐประชาธิปไตยประชาชนลาว (สปป.ลาว) นายยุพ นานา ที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ ในฐานะหัวหน้าคณะผู้แทนไทย เข้าร่วมพิธีเปิดการประชุมรัฐมนตรีอาเซียนด้านสวัสดิการสังคมและการพัฒนา ครั้งที่ 10 (10th ASEAN Ministerial Meeting on Social Welfare and Development - AMMSWD) โดยมี ฯพณฯ สมดี ดวงดี รองนายกรัฐมนตรีแห่งสาธารณรัฐประชาธิปไตยประชาชนลาว เป็นประธานในพิธีเปิด จากนั้น เวลา 10.00น. คณะผู้แทนไทย นําโดย นายยุพ นานา ที่ปรึกษากระทรวงการพัฒนาสังคมและความมั่นคงของมนุษย์ พร้อมด้วย นางสาวอุษณี กังวารจิตต์ รองปลัดกระทรวงการพัฒนาสังคมและความมั่นคงของมนุษย์ ผู้แทนกรมกิจการเด็กและเยาวชน และกองการต่างประเทศ สํานักงานปลัดกระทรวง พม. เข้าร่วมการประชุม 10th AMMSWD โดยมี ฯพณฯ คําแพง ไซสมแพง รัฐมนตรีว่าการกระทรวงแรงงานและสวัสดิการสังคม สาธารณรัฐประชาธิปไตยประชาชนลาว เป็นประธานการประชุม
นายยุพ กล่าวว่า การประชุมดังกล่าว เป็นการประชุมระดับรัฐมนตรีระหว่างหน่วยงานผู้รับผิดชอบด้านสวัสดิการสังคมและการพัฒนา จาก 10 ประเทศสมาชิกอาเซียน และสํานักเลขาธิการอาเซียน โดยกําหนดจัดการประชุมทุก 3 ปี และสลับเปลี่ยนเจ้าภาพไปตามลําดับตัวอักษร สําหรับการประชุมประจําปี 2562 สปป.ลาว รับตําแหน่งการเป็นเจ้าภาพต่อจากประเทศอินโดนีเซีย ทั้งนี้ ที่ประชุมได้รับฟังรายงานผลการประชุมเจ้าหน้าที่อาวุโสอาเซียนด้านสวัสดิการสังคมและการพัฒนา ครั้งที่ 15 (15th SOMSWD) ซึ่งจัดขึ้นเมื่อวันที่ 19 - 20 พฤศจิกายน 2562 ที่ผ่านมา และรับทราบผลการดําเนินงานแผนงานและโครงการต่าง ๆ ที่ผ่านมา และแผนการดําเนินงานในระยะต่อไป ของประเทศสมาชิกอาเซียน รวมถึงประเทศไทย ภายใต้แผนงานอาเซียนสาขาสวัสดิการสังคมและการพัฒนา พ.ศ. 2559 - 2563
นายยุพ กล่าวเพิ่มเติมว่า ในโอกาสนี้ ตนได้กล่าวขอบคุณสําหรับการต้อนรับที่อบอุ่นของประเทศเจ้าภาพ และกล่าวสนับสนุน แนวคิดหลักของ สปป.ลาว ว่าด้วยการเสริมสร้างความเข้มแข็งทางมาตรการคุ้มครองทางสังคมสําหรับเด็กด้อยโอกาสในอาเซียน (Theme : Strengthening Social Protection on Vulnerable Children in ASEAN) พร้อมทั้ง ได้แลกเปลี่ยนแนวคิดเชิงนโยบายและยุทธศาสตร์ของประเทศไทย ที่จะผลักดันการดําเนินงานภายใต้กรอบการทํางานในระดับภูมิภาค ตามปฏิญญาอาเซียนว่าด้วยการเสริมสร้างความเข้มแข็งทางมาตรการคุ้มครองทางสังคม อาทิ เอกสารผลลัพธ์สําคัญด้านเด็กที่ได้รับการรับรองหรือรับทราบในการประชุมสุดยอดอาเซียน ครั้งที่ 35 และโครงการเงินอุดหนุนเด็กแรกเกิด ซึ่งเป็นแนวปฏิบัติที่ดีในด้านการคุ้มครองทางสังคมสําหรับเด็กของไทย เป็นต้น
รัฐบาลไทย-ข่าวทำเนียบรัฐบาล-ผลการประชุม ADF Donors Consultation ณ กรุงมะนิลา สาธารณรัฐฟิลิปปินส์
วันพฤหัสบดีที่ 3 พฤษภาคม 2561
ผลการประชุม ADF Donors Consultation ณ กรุงมะนิลา สาธารณรัฐฟิลิปปินส์
ผู้อํานวยการสํานักงานเศรษฐกิจการคลัง เป็นผู้แทนปลัดกระทรวงการคลัง เข้าร่วมการประชุม ADF Donors Consultation Meeting ที่จัดขึ้นเมื่อวันที่ 2 พฤษภาคม 2561 ณ กรุงมะนิลา สาธารณรัฐฟิลิปปินส์
นายสุวิชญ โรจนวานิช ผู้อํานวยการสํานักงานเศรษฐกิจการคลัง เป็นผู้แทนปลัดกระทรวงการคลัง เข้าร่วมการประชุม ADF Donors Consultation Meeting ที่จัดขึ้นเมื่อวันที่ 2 พฤษภาคม 2561 ณ กรุงมะนิลา สาธารณรัฐฟิลิปปินส์ โดยการประชุมดังกล่าวเป็นการประชุมระหว่างผู้ให้การสนับสนุนด้านเงินทุนของกองทุนเพื่อพัฒนาเอเชีย (Asian Development Fund: ADF) ซึ่งเป็นกองทุนที่ให้ความช่วยเหลือแบบให้เปล่าแก่ประเทศสมาชิกที่มีระดับการพัฒนาน้อยที่สุด (Least Developed Countries)
ที่ประชุมได้พิจารณามอบหมายนาย Mike Callaghan เป็นประธานการประชุม ADF 12 Midterm Review ซึ่งมีกําหนดจะจัดประชุมในเดือนกุมภาพันธ์ 2562 ณ สํานักงานใหญ่ ธนาคารพัฒนาเอเชีย โดยจะมีหัวข้อหารือประกอบด้วย การลดความเสี่ยงจากภัยพิบัติ และการสร้างความมั่นคงทางการสาธารณสุข เป็นต้น และการกําหนดบทบาทของกองทุน ADF ให้สอดคล้องกับยุทธศาสตร์ธนาคารพัฒนาเอเชีย (ADB Strategy 2030) ซึ่งเป็นยุทธศาสตร์ที่กําหนดทิศทางการดําเนินการให้ความช่วยเหลือแก่ประเทศสมาชิกของธนาคารพัฒนาเอเชีย รวมไปถึงบทบาทของกองทุนในอนาคต
นอกจากนี้ ที่ประชุมได้พิจารณาการขออนุมัติการเพิ่มสัดส่วนการจัดสรรเงินทุนตามผลงาน (Performance Based Allocation) ให้แก่รัฐขนาดเล็ก (Small States) 13 รัฐ จากร้อยละ 6 เป็น ร้อยละ 13 ซึ่งมีมติให้ฝ่ายเลขานุการเสนอข้อมูลเพิ่มเติมเกี่ยวกับการศึกษาฐานะและความยั่งยืนในการบริหารหนี้สาธารณะของสมาชิก ผลกระทบของการขยายเพดานการจัดสรรเงินทุนต่อการเติบโตของสมาชิก รวมถึงการศึกษาต้นทุนค่าเสียโอกาสในการขยายเพดานเงินกู้ดังกล่าวเพื่อที่ประชุม พิจารณาต่อไป
สํานักนโยบายเศรษฐกิจระหว่างประเทศ สํานักงานเศรษฐกิจการคลัง
โทร. 0 2273 9020 ต่อ 3607
รัฐบาลไทย-ข่าวทำเนียบรัฐบาล-"ยุติธรรม" จัดการประชุมระหว่างประเทศว่าด้วยสิทธิของเจ้าหนี้และลูกหนี้และมาตรการเยียวยา
วันพุธที่ 15 สิงหาคม 2561
"ยุติธรรม" จัดการประชุมระหว่างประเทศว่าด้วยสิทธิของเจ้าหนี้และลูกหนี้และมาตรการเยียวยา
"ยุติธรรม" จัดการประชุมระหว่างประเทศว่าด้วยสิทธิของเจ้าหนี้และลูกหนี้และมาตรการเยียวยา
ในวันพุธที่ ๑๕ สิงหาคม ๒๕๖๑ เวลา ๐๙.๐๐ น.
ณ ห้องกมลทิพย์ บอลรูม เดอะ สุโกศล กรุงเทพมหานคร
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานในพิธีเปิดการประชุมระหว่างประเทศว่าด้วยสิทธิของเจ้าหนี้และลูกหนี้และมาตรการเยียวยา
“การพัฒนาอย่างยั่งยืน : กลไกเจ้าพนักงานพิทักษ์ทรัพย์เอกชน และสิทธิหลักประกัน”
(International Conference on Creditor’s/Debtors’ Rights and Remedies
“Sustainable Development : Introducing Private Trustees in Bankruptcy
And Developing Security Interests Regime”)
จัดขึ้นระหว่างวันที่ ๑๕ – ๑๖ สิงหาคม ๒๕๖๑
เพื่อเป็นเวทีในการแลกเปลี่ยนความรู้และประสบการณ์เกี่ยวกับกฎหมาย กฎระเบียบ ระบบ
และแนวทางปฏิบัติที่ดีเลิศ (best practices) ด้านการบังคับคดีล้มละลาย และความสําคัญของกฎหมายเกี่ยวกับหลักประกันทางธุรกิจต่อวิสาหกิจขนาดกลางและขนาดย่อม (SMEs) ของประเทศสมาชิกอาเซียน
และประเทศคู่เจรจาของอาเซียน (สาธารณรัฐประชาชนจีน สาธารณรัฐเกาหลี และประเทศญี่ปุ่น)
ร่วมกับหน่วยงานและองค์การระหว่างประเทศที่เกี่ยวข้อง เพื่อเป็นการพัฒนาเครือข่ายความสัมพันธ์ที่ดีระหว่างกัน
ตลอดจนเพื่อนําความรู้และประสบการณ์มาพัฒนากฎหมายล้มละลายและกฎหมายหลักประกันทางธุรกิจต่อไป
โอกาสนี้ หม่อมหลวงปนัดดา ดิศกุล ผู้ช่วยรัฐมนตรีประจํานายกรัฐมนตรี
ได้กล่าวปาฐกถาพิเศษ ในหัวข้อ “น้อมนําศาสตร์พระราชาและหลักธรรมาภิบาล
เพื่อการปฏิรูปกระบวนการยุติธรรมอย่างยั่งยืน”
โดยมี คณะผู้บริหารกระทรวงยุติธรรม ผู้แทนประเทศสมาชิกอาเซียนและประเทศคู่เจรจา
ผู้แทนจากหน่วยงานในสังกัดกระทรวงยุติธรรม และเจ้าหน้าที่ที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-รัฐมนตรีเกษตรฯ ลงพื้นที่รับฟังปัญหา พร้อมมอบ ส.ป.ก. เร่งพัฒนาพื้นที่
วันอาทิตย์ที่ 16 สิงหาคม 2563
รัฐมนตรีเกษตรฯ ลงพื้นที่รับฟังปัญหา พร้อมมอบ ส.ป.ก. เร่งพัฒนาพื้นที่
รัฐมนตรีเกษตรฯ เฉลิมชัย ลงพื้นที่รับฟังปัญหาของพี่น้องประชาชนในพื้นที่ ต.วังอ่าง อ.ชะอวด จ.นครศรีธรรมราช พร้อมมอบ ส.ป.ก. เร่งพัฒนาพื้นที่
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) และติดตามโครงการถนนท่องเที่ยวในเขตปฏิรูปที่ดิน ณ ต.วังอ่าง อ.ชะอวด จ.นครศรีธรรมราช ว่า ตามที่ได้มีการพูดคุยกับราษฎรในพื้นที่ ได้ทราบว่าราษฎรมีความต้องการให้หน่วยงานราชการเข้ามาพัฒนาที่ดินของ ส.ป.ก. ในการสร้างถนนและพัฒนาเป็นแหล่งท่องเที่ยว ซึ่งหากรัฐบาลมีการเข้ามาพัฒนาให้เป็นแหล่งท่องเที่ยว จะทําให้ราษฎรมีรายได้เพิ่มขึ้น อีกทั้งยังทําให้ราษฎรสะดวกในการเดินทางด้วย
ทั้งนี้ สํานักงานปฏิรูปที่ดินจังหวัดนครศรีธรรมราช มีพื้นที่ดําเนินการปฏิรูปที่ดิน 17 อําเภอ 64 ตําบล เนื้อที่ประมาณ 486,937 ไร่ เกษตรกรได้รับการจัดที่ดินแล้ว 16 อําเภอ 63 ตําบล 239 หมู่บ้าน จํานวน 41,813 ราย 54,085 แปลง เนื้อที่ประมาณ 480,237 ไร่ คิดเป็นร้อยละ 98.62 ของพื้นที่ดําเนินการปฏิรูปที่ดิน ซึ่งมีการส่งเสริมและพัฒนาอาชีพในเขตปฏิรูปที่ดินในพื้นที่นี้ มีโครงการสําคัญ คือ 1) โครงการพัฒนาศักยภาพเกษตรในเขตปฏิรูปที่ดิน มีกิจดรรมในการส่งเสริมพืชสมุนไพรโดยฝึกอบรมเชิงปฏิบัติการให้กับเกษตรกร 2) โครงการพัฒนาอาชีพและส่งเสริมรายได้ในเขตปฏิรูปที่ดิน ปี 2563 ภายใต้โครงการพัฒนาพื้นที่ลุ่มน้ําปากพนัง อันเนื้องมาจากพระราชดําริ มีการฝึดอบรมเชิงปฏิบัติการ การแปรรูปสมุนไพร น้พมันเขียว น้ํามันเหลือง โลชั่นกันยุง และสเปรย์ฉีดยุง 3) โครงการส่งเสริมระบบวนเกษตรในเขตปฏิรูปที่ดิน จังหวัดนครศรีธรรมราช มีการอบรมและศึกษาดูงานให้แก่เกษตรกร และสนับสนุนพันธุ์ไม้เพื้อปลูกในพื้นที่เขตปฏิรูปที่ดิน
"รัฐบาลพร้อมที่จะรับฟังปัญหาของประชาชน และพร้อมที่เข้าไปช่วยแก้ไข ซึ่ง ส.ป.ก. จะเข้ามาก่อสร้างถนนให้ เพื่อความสะดวกในการเดินทางและนําผลผลิตออกไปจําหน่าย แต่ต้องมีการวางแผนในอนาคตข้างหน้าในการวางแนวเขตทางให้ชัดเจน อย่างไรก็ตาม กระทรวงเกษตรฯ จะดําเนินการหารือร่วมกับหน่วยงานที่เกี่ยวข้องในการดําเนินการต่อไป" นายเฉลิมชัย กล่าว
รัฐบาลไทย-ข่าวทำเนียบรัฐบาล-หากมีความเครียดจากการแพร่ระบาดของไวรัสโควิด-19 จะมีความเสี่ยงในการเป็นโรคซึมเศร้าหรือไม่ ??
วันเสาร์ที่ 18 กรกฎาคม 2563
หากมีความเครียดจากการแพร่ระบาดของไวรัสโควิด-19 จะมีความเสี่ยงในการเป็นโรคซึมเศร้าหรือไม่ ??
หากมีความเครียดจะมีความเสี่ยงในการเป็นโรคซึมเศร้าหรือไม่
Q : หากมีความเครียดจากการแพร่ระบาดของไวรัสโควิด-19 จะมีความเสี่ยงในการเป็นโรคซึมเศร้าหรือไม่ ??
A : โรคทางจิตเวชทุกประเภทไม่ได้มาจากสาเหตุเดียว ดังนั้นความเครียดจากการแพร่ระบาดของไวรัสโควิด-19 เพียงอย่างเดียว อาจไม่ได้ทําให้เกิดความเสี่ยงในการเป็นโรคซึมเศร้า แต่หากเป็นโรคจิตเวชอื่นๆ อยู่แล้ว ซึ่งไวรัสโควิด-19 อาจเป็นตัวกระตุ้นได้ ดังนั้นควรดูแลตัวเอง มีวิธีระบายความเครียดที่ถูกต้อง มีวิธีการแก้ปัญหา พูดคุยแลกเปลี่ยนกับคนรอบข้าง ก็จะทําให้ความเครียดผ่อนคลายลงได้
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานพิธีมอบรางวัลคุณภาพแห่งชาติ (Thailand Quality Award : TQA ) ครั้งที่ 18 ประจำปี 2562
วันพฤหัสบดีที่ 20 กุมภาพันธ์ 2563
ปลัดกอบชัยฯ เป็นประธานพิธีมอบรางวัลคุณภาพแห่งชาติ (Thailand Quality Award : TQA ) ครั้งที่ 18 ประจําปี 2562
ปลัดกอบชัยฯ เป็นประธานพิธีมอบรางวัลคุณภาพแห่งชาติ (Thailand Quality Award : TQA ) ครั้งที่ 18 ประจําปี 2562
วันนี้ (20 กุมภาพันธ์ 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานพิธีมอบรางวัลคุณภาพแห่งชาติ (Thailand Quality Award : TQA ) ครั้งที่ 18 ประจําปี 2562 จัดโดย สถาบันเพิ่มผลผลิตแห่งชาติ โดยมี นายพานิช เหล่าศิริรัตน์ ผู้อํานวยการสถาบันเพิ่มผลผลิตแห่งชาติ นายปิยะบุตร ชลวิจารณ์ ประธานกรรมการรางวัลคุณภาพแห่งชาติ คณะผู้บริหารสถาบันเพิ่มผลผลิตแห่งชาติ และคณะผู้บริหารหน่วยงานที่เข้ารับมอบรางวัล ให้การต้อนรับ ณ ห้อง Grand Hall ศูนย์นิทรรศการและการประชุมไบเทค บางนา กรุงเทพฯ
สําหรับรางวัลคุณภาพแห่งชาติ (Thailand Quality Award : TQA) เป็นรางวัลระดับโลก (World Class) เนื่องจากมีพื้นฐานทางด้านเทคนิค และกระบวนการตัดสินรางวัลเช่นเดียวกับรางวัลคุณภาพแห่งชาติของประเทศสหรัฐอเมริกา หรือ The Malcolm Baldrige National Quality Award (MBNQA) ซึ่งเป็นต้นแบบรางวัลคุณภาพแห่งชาติที่ประเทศต่าง ๆ กว่า 90 ประเทศทั่วโลกนําไปประยุกต์ นอกจากนี้เกณฑ์รางวัลคุณภาพแห่งชาติ ยังถือเป็นบรรทัดฐานสําหรับการประเมินตนเองขององค์กร ซึ่งสามารถนําไปใช้ได้กับองค์กรทุกประเภท และทุกขนาด ไม่ว่าจะเป็นองค์กรภาครัฐ หรือภาคเอกชน ดังนั้นรางวัลคุณภาพแห่งชาติ จึงมีบทบาทสําคัญในการเสริมสร้างความสามารถในการแข่งขันให้แก่องค์กร ซึ่งจะส่งผลต่อความยั่งยืนขององค์กร และการปรับปรุงประสิทธิผลและขีดความสามารถขององค์กรโดยรวม รวมทั้งการเรียนรู้ขององค์กร
ปลัดกอบชัยฯ กล่าวว่า รางวัลคุณภาพแห่งชาติ (Thailand Quality Award : TQA) นับเป็นกลไกหนึ่งในการขับเคลื่อนความสามารถของอุตสาหกรรมในภาพรวม เนื่องจากเป็นเครื่องมือยกระดับการบริหารจัดการ สามารถสร้างคุณค่าและเพิ่มผลิตภาพของทุกภาคส่วน ทั้งภาคอุตสาหกรรมที่สร้างมูลค่าทางเศรษฐกิจ ไม่ว่าจะเป็นการผลิต หรือการบริการ ตลอดจนเพิ่มผลิตภาพในภาครัฐวิสาหกิจที่เป็นโครงสร้างพื้นฐานต่าง ๆ ของการพัฒนาประเทศ รวมทั้งภาครัฐที่ทําหน้าที่สนับสนุนให้การดําเนินกิจกรรมในภาคเศรษฐกิจเดินไปได้อย่างราบรื่น และรวดเร็ว รางวัลคุณภาพแห่งชาตินี้ จึงถือเป็นเครื่องมือในการสร้างความเข้มแข็งให้ภาคส่วนต่าง ๆ ให้เติบโตอย่างเข้มแข็งและเป็นฐานในการสร้างความเจริญเติบโตทางเศรษฐกิจของประเทศ
ทั้งนี้ มีองค์กรที่ได้รับรางวัล ประจําปี 2562 จํานวนทั้งสิ้น 13 องค์กร ประกอบด้วย รางวัลคุณภาพแห่งชาติ (Thailand Quality Award : TQA) จํานวน 2 องค์กร ได้แก่ กลุ่มธุรกิจโทรศัพท์เคลื่อนที่ในกลุ่มบริษัททรู และธนาคารอาคารสงเคราะห์ สําหรับรางวัลการบริหารสู่ความเป็นเลิศ มีความโดดเด่นด้านการปฏิบัติการ หรือ Thailand Quality Class Plus: Operation จํานวน 3 องค์กร ได้แก่ 1. กลุ่มธุรกิจผลิตภัณฑ์ฟีนอล บริษัท พีทีที โกลบอล เคมิคอล จํากัด (มหาชน) 2. ธนาคารออมสิน 3. บริษัท จีซี โลจิสติกส์ โซลูชั่น จํากัด และรางวัลการบริหารสู่ความเป็นเลิศ Thailand Quality Class มีทั้งหมด 8 องค์กร ได้แก่ 1. การประปานครหลวง 2. คณะพยาบาลศาสตร์ มหาวิทยาลัยเชียงใหม่ 3. คณะแพทยศาสตร์ มหาวิทยาลัยเชียงใหม่ 4. คณะแพทยศาสตร์โรงพยาบาลรามาธิบดี มหาวิทยาลัยมหิดล 5. ธนาคารเพื่อการเกษตรและสหกรณ์การเกษตร 6. มหาวิทยาลัยมหิดล 7. โรงไฟฟ้าพระนครเหนือ และ 8. ศูนย์การค้า เอ็ม บี เค เซ็นเตอร์ : บริษัท เอ็ม บี เค จํากัด (มหาชน)
รัฐบาลไทย-ข่าวทำเนียบรัฐบาล-ซักไม้ถูพื้นเพื่อป้องกันเชื้อไวรัสโควิด-19
วันพฤหัสบดีที่ 14 พฤษภาคม 2563
ซักไม้ถูพื้นเพื่อป้องกันเชื้อไวรัสโควิด-19
วิถีชีวิตใหม่
รัฐบาลไทย-ข่าวทำเนียบรัฐบาล-รวมไทย สร้างชาติ” แนวทางขับเคลื่อนการทำงานแบบ New Normal
วันจันทร์ที่ 29 มิถุนายน 2563
รวมไทย สร้างชาติ” แนวทางขับเคลื่อนการทํางานแบบ New Normal
วันจันทร์ที่ 29 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี เชิญชวนประชาชนร่วมเดินหน้าภารกิจ “รวมไทย สร้างชาติ” แนวทางขับเคลื่อนการทํางานของรัฐบาลรูปแบบใหม่ หรือ New Normal ที่จะผนึกกําลังทุกภาคส่วน ร่วมวางอนาคตของประเทศ เพื่อก้าวไปข้างหน้าร่วมกัน โดยเปิดโอกาสให้ประชาชนซึ่งเป็นผู้ที่จะได้รับผลจากนโยบายต่าง ๆ ได้มีส่วนร่วมมากขึ้น ถือเป็นการทํางานเชิงรุกขจัดปัญหาอุปสรรค ที่จะสร้างประโยชน์ให้กับประชาชนได้อย่างเป็นรูปธรรม สอดคล้องกับยุทธศาสตร์ชาติทั้ง 6 ด้าน เพื่อเป็นพื้นฐานของประเทศ พร้อมทั้งย้ําว่านี่คือเวลาแห่งโอกาส ที่ความร่วมมือของคนไทยทุกคนจะขับเคลื่อนและนําพาประเทศก้าวไปสู่ความเจริญรุ่งเรืองได้อย่างแท้จริง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ นำต้นแบบการใช้เทคโนโลยี “ไปรษณีย์จีน” ต่อยอดสร้างความเข้มแข็ง ขยายตลาดจีน ให้โชห่วย-SMEs-ร้านค้าชุมชนไทย
วันพุธที่ 7 พฤศจิกายน 2561
รมว.กระทรวงดิจิทัลฯ นําต้นแบบการใช้เทคโนโลยี “ไปรษณีย์จีน” ต่อยอดสร้างความเข้มแข็ง ขยายตลาดจีน ให้โชห่วย-SMEs-ร้านค้าชุมชนไทย
รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เยี่ยมชมความสําเร็จการดําเนินงานของไปรษณีย์จีน (China post) ที่ให้ความสําคัญในการผสานธุรกิจจากออนไลน์ไปยังออฟไลน์ ทําให้ไปรษณีย์จีนก้าวข้ามการทําหน้าที่เพียงแค่ผู้รับส่งของ ปัจจุบันให้บริการ e commerce โดยเน้นที่ช่วยเหลือวิสาหกิจชุมขน ธุรกิจขนาดย่อย ร้านโชห่วย และยังให้บริการทั้งการการเพื่อเก็บสต๊อค การทําอาคารเก็บและพักสินค้า การเงิน การประกันภัย และการขนส่ง เป็นต้น ปัจจุบันกระทรวงฯ นําต้นแบบการใช้เทคโนโลยีเข้าช่วยต่อยอดได้สร้างความเข้มแข็งให้กับโชห่วยและชุมชนในแต่ละพื้นที่ในไทยแล้วเช่นกัน สําหรับเป้าหมายการเดินทางเยือนจีนครั้งนี้ เพื่อจะขยายการค้าร่วมกับจีน รวมถึงหาช่องทาง ส่งเสริม SMEs ร้านค้าชุมชนให้เข้มแข็ง ด้วยการใช้เทคโนโลยีอีกด้วย
******************
รัฐบาลไทย-ข่าวทำเนียบรัฐบาล-โครงการพลังคนไทยร่วมใจป้องกันไวรัสโคโรนา (COVID-19) ผนึกกำลังจิตอาสาในทุกท้องถิ่น  จัดทำหน้ากากอนามัยชนิดผ้า ป้องกัน COVID-19
วันพุธที่ 18 มีนาคม 2563
โครงการพลังคนไทยร่วมใจป้องกันไวรัสโคโรนา (COVID-19) ผนึกกําลังจิตอาสาในทุกท้องถิ่น  จัดทําหน้ากากอนามัยชนิดผ้า ป้องกัน COVID-19
ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด-19)